Henry Reinholt

Henry Reinholt, ofte stavet Reinholdt, (født 16. januar 1890 i Skien, død 1. februar 1980) var en norsk fotballspiller. Han var kantspiller og representerte Odd.

Reinholt kom inn i Odds framgangsrike lag i 1909 og var med på å vinne norgesmesterskapet i 1913 og 1915. Han var dessuten tapende finalist i 1909 og 1910.

I 1912 debuterte Reinholt på det norske landslaget mot Sverige, og han spilte begge Norges kamper i OL senere samme år. Sin siste landskamp spilte han i 1913, også den mot Sverige. I alle fire kamper med flagget på brystet spilte han ytre høyre.

Reinholt arbeidet som bokbinder og ble i 1955 tildelt Kongens fortjenstmedalje.

 Referanser 

 Eksterne lenker 

 Landskampsstatistikk på NFFs sider
  Henry Reinholdt på EU-football.info
  Henry Reinholdt på WorldFootball.net (ufullstendig kampoversikt)

Kategori:Norske fotballspillere
Kategori:Norske landslagsspillere i fotball for herrer
Kategori:Norgesmestere i fotball
Kategori:Deltakere for Norge under Sommer-OL 1912
Kategori:Fotballspillere under Sommer-OL 1912
Kategori:Fotballspillere for Odds ballklubb
Kategori:Kongens fortjenstmedalje i sølv
Kategori:Personer fra Skien kommune
Kategori:Fødsler i 1890
Kategori:Dødsfall i 1980